ΓΡΑΠΤΗ ΕΡΩΤΗΣΗ E-2166/02

υποβολή: Rosa Migulez Ramos (PSE) προς την Επιτροπή

(18 Ιουλίου 2002)

Θέμα: Παράνομη χρήση παρασυρόμενων διχτυών

Σύμφωνα με δημοσιεύσεις στον ευρωπαϊκό τύπο(Faro de Vigo, 4 Ιουλίου 2002), το ιρλανδικό αλιευτικό σκάφος Albatros, με σημαία του Μπελίζε, επιχείρησε να εκφορτώσει στο λιμάνι του Βίγκο 36 τόνους παλαμίδας που είχαν αλιευθεί με παρασυρόμενα δίχτυα, τεχνική που έχει απαγορευτεί στις κοινοτικές θάλασσες από την 1η Ιουλίου αυτού του έτους. Οι λιμενικές και εποπτικές αρχές απαγόρευσαν την εκφόρτωση, γιάυτό και το Albatros κατευθύνθηκε προς την Ιρλανδία με σκοπό να επιχειρήσει να εκφορτώσει το περιεχόμενο των αμπαριών του σε κάποιο τοπικό λιμάνι.

Γνωρίζει η Επιτροπή αυτό το γεγονός· Ποια μέτρα έχειιοθετήσει ή σκέφτεται ναιοθετήσει· Μετά την ισχύ της απαγόρευσης των παρασυρόμενων διχτυών, έχουν εντοπίσει η Επιτροπή ή οι εποπτικέςπηρεσίες των κρατών μελών κάποια παραβίαση αυτής της νομοθεσίας· Αν ναι, θα μπορούσε να μας πληροφορήσει που συνέβη κάτι τέτοιο και ποια μέτρα λήφθηκαν τόσο ως προς τη φόρτωση όσο και προς τις ενδεχόμενες εκφορτώσεις·

Από την άλλη πλευρά, παρατηρήθηκε από αλιείς, που αυτήν τη στιγμή επιδίδονται στην παράκτια αλιεία παλαμίδας στα νερά της Κανταβρικής, ότι σε αυτήν την περιοχή αλιείαςπάρχουν πλοία του γαλλικού νησιού Γιέου τα οποία χρησιμοποιούν κυκλωτικά δίχτυα για τα αλιεύματά τους. Πρόκειται για μια τεχνική ψαρέματος που έχει απαγορευτεί για τον ισπανικά πλοία διότι δεν είναι αρκετά επιλεκτική και έχει ως αποτέλεσμα την αλίευση και πολλών άλλων ειδών.

Πώς αξιολογεί η Επιτροπή αυτό το γεγονός· Σκοπεύει να αναλάβει κάποια πρωτοβουλία για την απαγόρευση των κυκλωτικών διχτυών για την αλιεία της παλαμίδας στα νερά της Κανταβρικής·

Απάντηση του κ. Fischler εξ ονόματος της Επιτροπής

(22 Αυγούστου 2002)

Η Επιτροπή είναι ενήμερη για τις δραστηριότητες του σκάφουςπό σημαία Belize Albatros II το οποίο αλιεύει μακρύπτερο τόνο στην περιοχή της Σύμβασης της Διεθνούς Επιτροπής για τη Διατήρηση του Τόνου του Ατλαντικού' (ICCAT).

Οι ισπανικές αρχές πληροφόρησαν την Επιτροπή ότι αντιλήφθηκαν το σκάφος Albatros II στην ανοικτή θάλασσα να αλιεύει κατά παράβαση των μέτρων διατήρησης της ICCAT χρησιμοποιώντας ιδίως παρασυρόμενα δίχτυα. Η Επιτροπή ζήτησε από τη Γραμματεία της ICCAT να κοινοποιήσει την πληροφορία αυτή σε όλα τα συμβαλλόμενα μέρη της σύμβασης.

Επιπροσθέτως, η Επιτροπή ενημερώθηκε από την Σκωτική Υπηρεσία της Θαλάσσιας Αλιείας (SFPA) σχετικά με την απόπειρα του Albatros II να εκφορτώσει τα αλιεύματά του στο λιμάνι του Lochinver (Σκωτία) στις 26 Ιουλίου 2002. Η SFPA επέτρεψε την προσέγγιση του Albatros II στο λιμάνι για ανεφοδιασμό καυσίμων αλλά δεν έδωσε άδεια για την εκφόρτωση του μακρύπτερου τόνου. Η SFPA διαβίβασε τις πληροφορίες σχετικά με τον απόπλου του σκάφους με τα ψάρια να βρίσκονται ακόμη επάυτού στις ιρλανδικές αρχές.

Η Επιτροπή γνωρίζει ότι η εφαρμογή της απαγόρευσης των παρασυρόμενων διχτυών αντιμετωπίζει προβλήματα σε ορισμένες περιοχές. Εντούτοις, η Επιτροπή έχει δεσμευθεί για την αυστηρή εφαρμογή της ισχύουσας απαγόρευσης και, οποτεδήποτε διαπιστώνονται παραβάσεις του κοινοτικού δικαίου, θα λαμβάνονται κατάλληλα μέτρα κατά των σχετικών κρατών μελών.

Τα κυκλωτικά δίχτυα είναι συνήθως αρκετά επιλεκτικά λόγω του γεγονότος ότι το αλίευμα είναι ορατό πριν την ανάσυρση των διχτυών. Λόγω του ότι δενπάρχουν επιστημονικές συμβουλές που να συνιστούν απαγόρευση των κυκλωτικών διχτυών για την αλιεία τόνου, η Επιτροπή δεν έχει την πρόθεση να λάβει οποιαδήποτε μέτρα για την απαγόρευση της χρήσης των διχτυών αυτών για την αλιεία μακρύπτερου τόνου